બ્રિટિશ સરકાર મોદીની મુલાકાત વખતે ધાર્મિક સતામણીનો મુદ્દો રજૂ કરે તો સારી વાત હશે. જોકે, તેની શક્યતાઓ જણાતી નથી. એશિયા પેસિફીકના મિનિસ્ટર માર્ક ફિલ્ડે કહ્યુ હતું કે તે મોદી સાથેની મુલાકાતમાં સંસદની લાગણીનો પડઘો પાડવાના શક્ય એટલા પ્રયાસો કરશે. જોકે, તેમણે તેમના સાથીઓને એ યાદ અપાવ્યું કે કૂટનીતિ બંધ બારણે થાય, તેનો જોરશોરથી પ્રચાર ન થાય. પણ 2015માં મોદીના કરાયેલા સ્વાગતને ધ્યાને લેતા મુદ્દો મૂકાય તેવી શક્યતાઓ નહીવત છે. બ્રેક્ઝિટ પછીનું બ્રિટન ભારત સાથે સંબંધો વધુ મજબૂત બનાવવા ઈચ્છે છે. એવા અહેવાલો છે કે મોદી અને બ્રિટિશ વડાપ્રધાન થેરેસા મે વચ્ચે દ્વિપક્ષીય મંત્રણાનું આયોજન કરાયું છે, જેમાં વેપાર-વાણિજ્ય અંગે વ્યાપક ચર્ચા થશે. એવી પણ વાત છે કે બ્રિટન ભારતમાં રિજનલ ટ્રેડ હબ (પ્રાદેશિક વેપારનું થાણુ) સ્થાપવા જઈ રહ્યું છે. આમ, બ્રિટન ધાર્મિક સતામણી જેવા મુદ્દો ઉઠાવી મોદીને નારાજ કરવા નહી માગે.